Никола Фурнаджиев
Новогодишна елха

chitanka.info

Изгря луната в небосклона.

Блести снегът, блести града.

Върви! Очаква те салона,

окичен с коледна звезда.

Седни сред шумната дружина!

Лудувай, смей се и играй!

Пристига новата година

сега над родния ни край.

Тя носи дарове чудесни.

Тя носи мир и славни дни.

Но чакай! Спри игри песни!

Ура! Дванадесет звъни!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.